Id-Direttiva tal-Kummissjoni 2003/118/KE
tal-5 ta’ Diċembru 2003
li temenda l-Annessi tad-Direttiva tal-Kunsill 76/895/KEE, 86/362/KEE, 86/363/KEE u 90/642/KEE f’dak li jirrigwardja l-livelli massimi tar-residwi għal acephate, 2,4-D u Parathion-methyl
(Test b’rilevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 76/895/KEE tat-23 ta’ Novembru 1976 relatata mal-istabbilizzar tal-livelli massimi għar-residwi tal-pestiċidi fi u fuq il-frott u l-ħxejjex [1], kif l-aħħar emendata bid-Direttiva 2003/60/KE [2], u partikolarment l-Artikolu 5 tagħha,
Wara li kkunsidrat id-Direttiva tal-Kunsill 86/362/KEE ta’ l-24 ta’ Lulju 1986 dwar l-istabbilizzar tal-livelli massimi għar-residwi tal-pestiċidi fi u fuq iċ-ċereali [3], kif l-aħħar emendata bid-Direttiva tal-Kummissjoni 2003/62/KE [4], u partikolarment l-Artikolu 10 tagħha,
Wara li kkunsidrat id-Direttiva tal-Kunsill 86/363/KEE ta’ l-24 ta’ Lulju 1986 dwar l-istabbilizzar tal-livelli massimi għar-residwi tal-pestiċidi fi u fuq l-oġġetti ta’ l-ikel ta’ oriġini mill-annimali [5], kif l-aħħar emendata bid-Direttiva tal-Kummissjoni 2003/60/KE(4), u partikolarment l-Artikolu 10 tagħha,
Wara li kkunsidrat id-Direttiva tal-Kunsill 90/642/KEE tas-27 ta’ Novembru 1990 dwar l-istabbilizzar tal-livelli massimi għar-residwi tal-pestiċidi fi u fuq ċerti prodotti ta’ l-oriġini mill-pjanti inklużi l-frott u l-ħxejjex [6], kif l-aħħar emendata bid-Direttiva 2003/69/KE [7], u partikolarment l-Artikolu 7 tagħha,
Wara li kkunsidrat d-Direttiva tal-Kunsill 91/414/KEE ta’ l-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti [8], kif l-aħħar emendata bid-Direttiva tal-Kummissjoni 2002/84/KE [9], u partikolarment l-Artikolu 4(1)(f) tagħha,
Billi:
(1) Għas-sustanzi attivi eżistenti acephate u Parathion-methyl, deċiżjonijiet kienu meħuda sabiex dawn ma jkunux inklużi fl-Anness I tad-Direttiva 91/414/KEE bid-Deċiżjonijiet tal-Kummissjoni 2003/219/KE [10] u 2003/166/KE [11] rispettivament. Dawn id-Deċiżjonijiet kellhom provvediment li l-prodotti tal-protezzjoni tal-pjanti li jkun fihom dawn is-sustanzi attivi m’għandhomx ikunu aktar awtorizzati għall-użu fil-Komunità.
(2) Sabiex jitħallew li l-aspettittivi leġittimi jkunu mwettqa għall-ħażniet eżistenti tal-pestiċidi ħalli jkunu wżati, id-Deċiżjonijiet tal-Kummissjoni ċitati fir-reċita 1, ippermettew perjodu ta’ tneħħija f’fażijiet, u huwa xieraq li l-livelli massimi tar-residwi (MRL) affermati fuq l-idea li l-użu tas-sustanza kkonċernata ma tkunx awtorizzata fil-Komunità m’għandhiex tkun applikata sat-tmiem tat-tneħħija f’fażijiet tal-perjodu li japplika għal dik is-sustanza.
(3) L-MRL tal-Komunità u l-livelli rakkommandati bil-Codex Alimentarius [12] huma stabbiliti u evalwati bis-segwiment ta’ proċeduri simili. Hemm numru limitat ta’ Codex MRL għall-acephate u Parathion-methyl. Dawn kienu meqjusa fil-bażi tal-MRL stabbiliti f’din id-Direttiva. Il-Codex MRL li għandhom ikunu rrakkommandati għat-tneħħija fil-futur qarib ma kienux ġew meqjusa. L-MRL ibbażati fuq il-Codex MRL kienu ġew evalwati fid-dawl tar-riskji għall-konsumaturi, l-ebda riskju ma kien stabbilit.
(4) Sabiex ikun assigurat li l-konsumatur ikun adekwatament protett minn l-esposizzjoni għar-residwi li jirriżultaw mill-użu mhux awtorizzat tal-prodotti tal-protezzjoni tal-pjanti, MRL proviżjonali għandhom ikunu stabbiliti għall-prodotti/perstiċidi relevanti f’ġemgħat fil-limitu l-aktar baxx tad-determinazzjoni analitika.
(5) Huwa għalhekk meħtieġ li r-residwi tal-pestiċi kollha li jirriżultaw mill-użu ta’ dawn il-prodotti tal-protezzjoni tal-pjanti jiżdiedu ma l-Annessi tad-Direttivi tal-Kunsill 86/362/KEE, 86/363/KEE u 90/642/KEE sabiex jippermettu s-sorveljanza u l-kontroll xieraq tal-projbizzjoni ta’ l-użu tagħhom u tal-protezzjoni tal-konsumatur.
(6) L-MRL għall-Parathion-methyl għandhom ikunu stabbiliti fid-Direttivi 86/362/KEE, 86/363/KEE u d-dispożizzjonijiet tad-Direttiva 76/895/KEE li stabbilew l-MRL għal dik is-sustanza għandhom konsegwentament ikunu mħassra.
(7) Meta l-ebda MRL tal-Komunità jew MRL proviżjonali ma jkunu jeżistu, bħal fil-każ għal 2,4-D fuq iċ-ċitru bid-Direttiva tal-Kummissjoni 2002/97/KE [13], l-Istati Membri għandhom jistabbilixxu MRL nazzjonali proviżjonali bi qbil ma l-Artikolu 4(1)(f) tad-Direttiva 91/414/KEE qabel ma l-prodotti tal-protezzjoni tal-pjanti li jkun fihom dawn is-sustanzi attivi ma jkunu awtorizzati. Id-dettalji li jkunu ġew ippreżentati minn Stat Membru li jkunu juru li MRL aktar għolja tista tkun stabbilita għaċ-ċitru, jirreflettu l-użu ta’ 2,4-D f’uħud mill-pajjiżi terzi. Dettalji kienu ġew ippreżentati li juri li dawn ir-residwi ma jimponu l-ebda riskju għall-konsumaturi fil-Komunità.
(8) L-Annessi relevanti tad-Direttivi 76/895/KEE, 86/362/KEE, 86/362/KEE, u 90/642/KEE għandhom għalhekk ikunu emendati kif xieraq.
(9) Il-miżuri li hemm provvediment dwarhom f’din id-Direttiva huma bi qbil ma l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DIRETTIVA:
Artikolu 1
Fl-Anness II tad-Direttiva 76/895/KEE id-dħul li jirigwardja lill-Parathion-methyl għandu jkun imħassar.
Artikolu 2
Fil-parti A ta’ l-Anness II tad-Direttiva 86/362/KEE, ir-ringieli li ġejjin għandhom ikunu miżjuda:
"Residwi tal-pestiċidi | Livell massimu fi mg/kg |
'Acephate | 0,02 ċereali |
Parathion-methyl (is-somma ta' Parathion-methyl u para-oxon-methyl espressi bħala Parathion-methyl) | 0,02 ċereali |
Artikolu 3
Fil-parti B ta’ l-Anness II tad-Direttiva 86/363/KEE, ir-ringieli li ġejjin għandhom ikunu miżjuda:
"Residwi tal-pestiċidi | Livell massimu (mg/kg) |
Tal-laħam, inkluż ix-xaħam, preparazzjonijiet tal-laħam, raċanċ u x-xaħmijiet ta' l-annimali kif elenkati fl-Anness I fi ħdan il-kodiċi NM Nri 0201, 0202, 0203, 0204, 02050000, 0206, 0207, ex0208, 020900, 0210, 160100 u 1602 | Għall-ħalib u l-prodotti tal-ħalib elenkati fl-Anness I taħt il-kodiċi NMNri 0401, 0402,040500 u 0406 | Għal bajn fil-qoxra, għal bajd ta' l-għasafar u isfra tal-bajd elenekati fifl-Anness I fi ħdanil-kodiċi Nri 040700 u 0408 |
Acephate | 0,02 | 0,02 | 0,02 |
Parathion-methylParathion-methylParathion-methyl) | 0,02 | 0,02 | 0,02 |
Artikolu 4
L-Anness II tad-Direttiva 90/642/KEE huwa emendat kif ġej:
1. Il-livelli massimi tar-residwi tal-pestiċidi (MRL) kif mutrija fl-Anness ta’ din id-Direttiva huma miżjuda ma l-Anness II tad-Direttiva 90/642/KEE.
2. Il-livelli massimi tar-residwi tal-pestiċidi għall-2,4-D (is-somma ta’ 2,4-D u l-esteri tiegħu espressi bħala 2,4-D) fuq il-frott taċ-ċitru għandhom ikunu emendati għal "1 (p) mg/kg".
Artikolu 5
L-Istati Membri għandhom jadottaw u jippubblikaw id-dispożizzjonijiet meħtieġa sabiex ikunu konformi ma din id-Direttiva sat-30 ta’ Novemrbu 2004 l-aktar tard, bl-eċċezzjoni tad-dispożizzjoni permezz ta’ l-Artikolu 4(2), li għandu jkun adottat u ppubblikat mill-Istati Membri sal-31 ta’ Marzu 2004 l-aktar tard. Għandhom minnufih jgħarrfu bihom lill-Kummissjoni.
Huma għandhom japplikaw dawn id-dispożizzjonijiet mill-1 ta’ Diċembru 2004 bl-eċċezzjoni tad-disposizzjoniji peremzz ta’ l-Artikolu 4(2), li għandha tkun applikata sa l-1 ta’ April 2004.
Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew ikunu akkompanjati b’referenza bħal din fl-okkażżjoni tal-pubblikazzjoni uffiċjali tagħhom. L-Istati Membri għandhom jiddeterminaw kif referenza bħal din għandha ssir.
Artikolu 6
Din id-Direttiva għandha tidħol fis-seħħ fl-20 jum ta’ wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
Artikolu 7
Din id-Direttiva hija indirizzata lill-Istati Membri.
Magħmula fi Brussel, fil-5 ta’ Diċembru 2003.